CELEX: 62014TN0699
Language: hr
Date: 2014-09-27 00:00:00
Title: Predmet T-699/14: Tužba podnesena 27. rujna 2014. – Topps Europe protiv Komisije

15.12.2014   
            
            
               HR
            
            
               Službeni list Europske unije
            
            
               C 448/29
            
         Tužba podnesena 27. rujna 2014. – Topps Europe protiv Komisije
   (Predmet T-699/14)
   (2014/C 448/38)
   Jezik postupka: engleski
   
      Stranke
   
   
      Tužitelj: Topps Europe Ltd (Milton Keynes, Ujedinjena Kraljevina) (zastupnici: R. Vidal i A. Penny, solicitors i B. Kennelly, barrister)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku Komisije od 15. srpnja 2014. u predmetu AT.39899 – Licenciranje prava intelektualnog vlasništva za nogometne kolekcionarske predmete, kojom je odbijen tužiteljev prigovor da je nekoliko nacionalnih nogometnih tijela i udruga igrača uključujući Panini S.p.A., Uniju europskih nogometnih saveza, Međunarodnu federaciju nogometnih saveza, Fédération Française de Football, Associazione Italiana Calciatori, Real Federación Española de Fútbol, i Deutscher Fußball-Bund povrijedilo članke 101. i 102. Ugovora o funkcioniranju Europske unije; i
            
         
               —
            
            
               naloži tuženiku plaćanje tužiteljevih troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvim tužbenim razlogom navodi da je tuženik teško povrijedio tužiteljeva postupovna prava i na taj način pogrešno primijenio pravo.
            
         
               2.
            
            
               Drugim tužbenim razlogom navodi da se tuženikova odluka temelji na netočnim činjenicama i sadrži očitu pogrešku u ocjeni, te je time tuženik pogrešno primijenio pravo i/ili procijenio činjenice.